Sojourner Truth

Sojourner Truth (/soʊ'dʒɜrnɛr 'truːθ/; Swartekill, New York, c. 1797 - Battle Creek, Michigan, 26 jasypateĩ ary 1883) ha'e akue kuñakarai Tetãvore Joapykuéra pegua omba'apo opa hag̃ua tembiguái reko, omba'apo avei toñemomba'eguasu ha toñemboaje hag̃ua kuña tekoiterape. Truth reñói jave oĩ tembiguái reko guýpe, hákatu ojehekýi imembykuña ndive 1826-pe. Ha'e niko kuña peteĩha ipu'aka óga tekojojarãme peteĩ karai guasúgui, oho rire óga tekojojarãme ojerure hag̃ua imembykuimba'e sãsóre. Héra tee heñóigui hína Isabella ("Bell") Baumfree. Omoambue héra ha ha'e ojehero Sojourner Truth ary 1843-pe, téra ikatu he'iséva "añete oguata pukúva". Ko kuñakarai herakuãite ojapo ko ñemoñe'ẽ "Ain't I a Woman?" ("Che piko ndachéi kuña?"), ha'e omoñe'ẽ 1851-pe oiko jave upe "Atyguasu kuña tekoiterapégui Ohio pegua", táva Akron-pe, Ohio. Oiko jave Tetãvore Joapykuérape upe Ñembovo Ñorairõ (Guerra de Secesión) Truth oipytyvõ umi kamba ikatu oike avei Amérika Ñorairõha Atyguasúpe.

Sojourner akóinte omba'apo kuña tekoiterape rehe ha Amerikagua kambakuéra imba'eteére ha hekosãsóre, omba'apo avei tojejapo hag̃ua óga ka'irã porãve ha ani hag̃ua oporojuka umi ojapóva mba'e vai Michigan-pe. Ha'e omano hógape ára 26 jasypateĩ 1883-pe, orekóvo 86 ary.

 Mandu'apy 

 Joaju 
 Nota genealógica
 Narrative of Sojourner Truth. Autobiografía de Sojourner Truth en inglés 
 ¿Acaso no soy una mujer?

Ñemohenda:Tekove Tetã peteĩ reko Amérikagua pegua